ไทยประกันภัยกำไร 6เดือนกวาด15ล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ไทยประกันภัยเบี้ยเพิ่มลงทุนพุ่ง กำไรครึ่งปีโต 355% 
น.ส.พณิตา ตู้จินดา กรรมการผู้จัดการ บริษัท ไทยประกันภัย เปิดเผยว่า ผลการดำเนินงานในช่วง 6 เดือนแรก มีกำไรสุทธิ 15.4 ล้านบาท เพิ่มขึ้นจากปีก่อน 355% โดยเป็นกำไรจากการรับประกันภัย 96.6 ล้านบาท สูงกว่างวดเดียวกันของปีก่อน 25% และมีรายได้จากการลงทุนอยู่ที่ 27 ล้านบาท สูงกว่างวดเดียวกันของปีก่อน 65%
ขณะที่ผลการดำเนินงานเฉพาะไตรมาส 2 ปี 2553 มีกำไรสุทธิ 7.09 ล้านบาท 
นอกจากนี้ สามารถดำรงอัตราส่วนทางการเงินจากการทดสอบการดำรงเงินกองทุนตามความเสี่ยง (RBC) ปี 2551 และ 2552 เกินกว่ากำหนดทุกอัตราส่วน โดยมีเงินกองทุนเพียงพอกับความเสี่ยงตามเกณฑ์ที่คณะกรรมการกำกับและส่งเสริมการประกอบธุรกิจประกันภัย (คปภ.) กำหนด 
สำหรับทิศทางในการดำเนินงานของไทยประกันภัยตลอดปีนี้ ยังคงมุ่งมั่นที่จะทำตลาดรายย่อย โดยพัฒนาผลิตภัณฑ์และบริการเพื่อสนองตอบความต้องการของลูกค้า รวมทั้งเปิดตลาดผ่านช่องทางธนาคารร่วมกับทางธนาคารทหารไทย เจาะกลุ่มลูกค้ารายย่อยอย่างต่อเนื่อง